Cacheejer

Cacheejer er den person eller team, der ejer en cache. Cacheejeren har udlagt og oprettet cachen på geocaching.com, og evt. lavet en opgave der hører til f.eks. en multi-cache.

Cacheejer køber kassen/beholderen, logbog, eventuelle skriveredskaber og bytteting. Derefter lægger cacheejeren cachen ud og opretter den på geocaching.com. Hvis cachen ligger i en statsskov melder han også cachen til Skov- og Naturstyrelsen.

Cacheejer sørger også for vedligeholdelse af cachen, hvis den f.eks. bliver mugglet.

Cacheejer kan også disable eller arkivere sin cache.

Hvis cacheejer ikke reagerer på adskillige henvendelser (f.eks. DNF) bør andre geocachere fjerne sporene efter cachen, eller adoptere cachen. Normalt sker en adoption med cacheejers accept, men i visse tilfælde kan en cachegodkender hjælpe med denne proces.